< SSH

SSH szerver

Szerző: Sallai András

Copyright © Sallai András, 2011, 2012, 2013, 2015, 2016, 2017, 2018, 2019

CC Attribution-Share Alike 4.0 International

Web: http://szit.hu

SSH kliens telepítése

apt install openssh-server

Van egy meta csomag is, a neve ssh:

apt install ssh

Ezt is használhatjuk a fenti csomagok helyett.

Beállítások

Root tiltása

Szerkesszük sshd konfigurációs állományát:

mcedit /etc/ssh/sshd_config

Keressük meg a PermitRootLogin beállítást. Alapértelmezetten „yes” értéke van. Állítsuk „no” értékre:

PermitRootLogin no

Indítsuk újra az ssh szervert:

invoke-rc.d ssh reload

Bejelentkezés előtti üzenet

Szerkesszük a következő állományt:

# nano /etc/ssh/sshd_config

Keressük meg a következőt:

#Banner /etc/issue.net

Vegyük ki a sor elején a megjegyzés, „#” karakterét.

Banner /etc/issue.net

Mentsünk.

Ellenőrizzük, a konfigurációt:

sshd -t

Indítsuk újra:

# service ssh restart

Kliensek kapcsolatainak tartása

Keressük meg a következőt megjegyzésben lévő beállítást:

ClientAliveInterval 0

Javítsuk:

ClientAliveInterval 300

Így 300 másodpercenként a kliensek kapcsolatfenntartó csomagot küldenek a szervernek.

Újraindítás előtt ellenőrizzük a konfigurációs fájlt:

sshd -t

A beállítás után indítsuk újra a szervert:

systemctl restart ssh

Az SSH démon portja

Az SSH démont célszerű a 22 helyett valami más portra beállítani. A példa kedvéért állítsuk be a 8300-s portra. Ehhez szerkesszük a sshd_config állományt.

nano /etc/ssh/sshd_config

Keressük meg a következő sort:

#Port 22

Javítsuk így:

Port 8300

Indítsuk újra az SSH szervert:

systemctl restart ssh

SFTP szerver

SFTP és SSHFS bevezetés

A példában webmestereknek szeretnénk egy könyvtárat elérhetővé tenni, hogy oda feltölthessék állományaikat, mindezt valamilyen biztonságos protokollon keresztül. Nem szeretnénk, hogy a webmester betudjon lépni linuxos felhasználóként programindítás céljából.

Szerveroldalon

Egy csoport a webmseterk számára:

addgroup webmaster

Ez lesz a gyökérkönyvtára:

mkdir -p /home/www/zoldand

A zoldand felhasználó fog feltölteni:

useradd -d / -s /bin/false zoldand
usermod -a -G webmaster zoldand

A gyökérkönyvtárat nem írhatja a felhasználó, csak a chroot kedvéért csináltuk. Egy újabb könyvtárat hozunk létre számára:

mkdir -p /home/www/zoldand/zoldand
chgrp webmaster /home/web/zoldand/zoldand
chmod 775 /home/www/zoldand/zoldand

Az apache webszerver egy htdocs könyvtárat fog kiszolgálni:

mkdir /home/www/zoldand/zoldand/htdocs

[...] Subsystem sftp /usr/lib/openssh/sftp-server [...] Match Group webmester ChrootDirectory /home/www/zoldand AllowTCPForwarding no X11Forwarding no ForceCommand internal-sftp

systemctl restart sshd